paragraph_text: Steyr SK 105 Kürassier je austrijski laki tenk ili lovac tenkova naoružan s užlijebljenim 105&nbsp;mm topom montiranim u oscilirajuću kupolu. Razvoj je započela 1965. tvrtka Saurer-Werke koju je preuzela kompanija Steyr-Daimler-Puch 1970. godine. Tenk je razvijan za potrebe austrijske vojske kojoj je bilo potrebno pokretno protutenkovsko vozilo. Prvi prototip je dovršen 1967. dok je 1971. pokrenuta serijska proizvodnja.